́ же глаго́лютъ тропарѝ, сщ҃е́нникъ глаго́летъ моли́тву трист҃а́гѡ: ҃е ст҃ы́й, и́же во ст҃ы́хъ почива́яй, и́же трист҃ы́мъ гла́сомъ ѿ серафі́мѡвъ воспѣва́емый, и ѿ херуві́мѡвъ славосло́вимый, и ѿ вся́кія нбс̑ныя си́лы покланя́емый, и́же ѿ небытія̀ во є́же бы́ти приведы́й вся́чєская, созда́вый человѣ́ка по ѻ́бразу твоему̀ и по подо́бію, и вся́кимъ твои́мъ дарова́ніемъ украси́вый, дая́й прося́щему прему́дрость и ра́зумъ, и не презира́яй согрѣша́ющагѡ, но полага́яй на спасе́ніе покая́ніе, сподо́бивый на́съ смире́нныхъ и недосто́йныхъ ра̂бъ твои́хъ въ ча́съ се́й ста́ти предъ̑ сла́вою ст҃а́гѡ твоегѡ̀ же́ртвенника, и до́лжное тебѣ̀ поклоне́ніе и славосло́віе приноси́ти: са́мъ влд̑ко, пріимѝ и ѿ у́стъ на́съ грѣ́шныхъ трист҃у́ю пѣ́снь, и посѣти́ ны бл҃гостію твое́ю, простѝ на́мъ вся́кое согрѣше́ніе во́льное же и нево́льное: ѡст҃ѝ на́шя ду́шы и тѣлеса̀, и да́ждь на́мъ въ преподо́біи служи́ти тебѣ̀ вся̂ дни̂ живота̀ на́шегѡ, мл҃твами ст҃ы́я бцд̑ы, и всѣ́хъ ст҃ы́хъ, ѿ вѣ́ка тебѣ̀ бл҃гоугоди́вшихъ